“ฟินันเซียฯ” แนะซื้อ GFPT เป้า 15.60 บ. มองกำไรไตรมาส 3 เริ่มฟื้น
"ฟินันเซียฯ" แนะซื้อ GFPT เป้า 15.60 บ. มองกำไรไตรมาส 3 เริ่มฟื้น
"ฟินันเซียฯ" แนะซื้อ GFPT เป้า 15.60 บ. มองกำไรไตรมาส 3 เริ่มฟื้น
21 ต.ค. 2563

บล.ฟินันเซีย ไซรัส ระบุในบทวิเคราะห์ (21 ต.ค.2563) คาดการณ์กำไร บริษัท จีเอฟพีที จำกัด (มหาชน) หรือ GFPT ไตรมาส 3/2563 ทำนิวไฮ แต่อาจผ่านจุดสูงสุดไปแล้ว โดยคาดว่า แนวโน้มกำไรไตรมาส 3 จะกลับมาฟื้นตัว 26.5% จากไตรมาสก่อน แต่คาดยังลดลง 23% จากช่วงเดียวกันเมื่อปีก่อน เพราะปีก่อนยังไม่มีเรื่องของ COVID-19 และไฟไหม้ แม้ภาพรวมการส่งออกไก่ยังไม่ฟื้นตัว เพราะสถานการณ์ COVID-19 ในยุโรป และญี่ปุ่นยังไม่ดีขึ้น แต่ถูกหักล้างได้ด้วยปริมาณขายไก่ส่งออกทางอ้อม (ให้ McKey) และขายไก่ในประเทศกลับมาฟื้นตัว
ประกอบกับต้นทุนวัตถุดิบยังอยู่ในระดับต่ำ และคาดกำไรปกติไตรมาส 4/2563 จะยังทรงตัวได้แม้ปกติเป็น Low Season แต่มองว่าปริมาณส่งออกไก่ผ่านจุดต่ำสุดแล้ว และน่าจะค่อยๆ ปรับตัวดีขึ้นในไตรมาส 4/2563 ส่วนกำไรสุทธิอาจมากกว่า หากรับรู้เงินคลมประกันไฟไหม้ได้
ทั้งนี้ภาพรวมราคาวัตถุดิบ ยังไม่น่าเป็นห่วง ล่าสุด ราคาข้าวโพดเริ่มอ่อนตัวลงเร็ว หลังผลผลิต Crop ใหม่ทยอยออกมา ยังคาดการณ์กำไรปกติปี 2563-2564 ไว้ตามเดิม ลดลง 11.1% จากช่วงเดียวกันเมื่อปีก่อน และเพิ่มขึ้น 18.3% จากช่วงเดียวกันเมื่อปีก่อน ตามลำดับ ปัจจัยหนุนกำไรปีหน้ามาจาก คาดสถานการณ์ส่งออกฟื้นตัวหลัง COVID-19 คลี่คลาย และคาดจะติดตั้งและเริ่มเดินเครื่องจักรสายการผลิตไก่ปรุงสุกได้ในไตรมาส 1/2564 ยังคงราคาเป้าหมายปี หน้าที่ 15.6 บาท (อิง PE เดิม 15 เท่า) แนะนำซื้อ คาดกำไรไตรมาส 3/2563 กลับมาฟื้นตัวจากไตรมาสก่อน